[{"text_idx": "#000001", "text": "GSK Invitational ehk Golfiso\u0303prade Klubi heategevuslik golfivo\u0303istlus ta\u0308histas sel aastal oma juubelit, sest vo\u0303istlus toimus juba ku\u0308mnendat korda. Laupa\u0308eval, 16. juulil toimunud vo\u0303istlusel osales 156 vo\u0303istlejat, kes ko\u0303ik tasusid osalustasu vastavalt oma su\u0308dametunnistusele. Meil on suur ro\u0303o\u0303m teatada, et sel aastal kogunes annetusi nii osalustasudest, rajal toimunud erivo\u0303istlustelt kui ka oksjonilt kokku veidi u\u0308le 100 000 euro! Siirad ta\u0308nud selle rekordilise toetuse eest meie suurtoetajale Jan Andresoole, ko\u0303igile osalejatele ning loomulikult GSK golfivo\u0303istluse korraldajatele!"}, {"text_idx": "#000002", "text": "Vo\u0303istlus toimus traditsiooniliselt 23 rajal (18 rada Park-va\u0308ljakul ja 5 rada PAR20-va\u0308ljakul), kokku Par 92. Palju po\u0303nevust pakkus 13. rada, kus olid ootel Autospiriti poolt va\u0308lja pandud hole-in-one\u2019i eriauhinnad \u2013 so\u0303iduautod. Sel korral kahjuks u\u0308helgi ma\u0308ngijal nii palju o\u0303nne polnud ning autod ja\u0308id omaniketa. Lisaks toimusid heategevuslikud erivo\u0303istlused ka radadel 6 ja 18, mida viisid la\u0308bi InBank\u2019i, Ferroline Grupp\u2019i ja Wine Republic\u2019u esindajad. Hea ja paremaga kostitasid osalejaid oma telkides ka KAWE, Laam Kinnisvara, Eften Capital, Invego ja Bisly."}, {"text_idx": "#000003", "text": "Auhinnati iga vo\u0303istlusklassi kolme paremat. Klassi HCP 0-9,4 parimat lo\u0308o\u0308gima\u0308ngu tulemuse saavutanud ma\u0308ngijat autasustati ra\u0308ndkarikaga, mis ja\u0308i hoiule Niitva\u0308lja Golfiklubisse. Kuna vo\u0303istlus oli pikk ning tulemused selgusid alles hiliso\u0303htul, siis vo\u0303rdsete lo\u0303pptulemuste korral selgitati vo\u0303itja kaardito\u0303mbamise teel. Pro\u2019de vo\u0303istluse kahte parimat auhinnati rahaliste auhindadega."}, {"text_idx": "#000004", "text": "GSK Invitational 2022 iga vo\u0303istlusklassi parimad olid:"}, {"text_idx": "#000009", "text": "Niitva\u0308lja Golfiklubi Noortefond by GSK kaasabil toetame neid golfareid, kelle fookus on seatud ko\u0303rgete sportlike eesma\u0308rkide ta\u0308itmisele. Noortefondi kogutud vahendite arvelt aitame katta noorgolfarite treenimise, vo\u0303istlemise, golfi ma\u0308ngimise ning varustuse soetamisega seotud kulusid. Lisaks oleme otsustanud fondist toetada alates sellest aastast ka Eesti golfi u\u0308leselt, korraldades koosto\u0308o\u0308s Eesti Golfi Liiduga ka\u0308esoleva aasta Estonian Junior Touri parimatele ma\u0308ngijatele golfilaagri Hispaanias."}, {"text_idx": "#000013", "text": "MTU\u0308 Niitva\u0308lja Golfiklubi u\u0308ldkoosoleku kokkukutsumise teade"}, {"text_idx": "#000014", "text": "Niitva\u0308lja Golfiklubi liikmemaks 2023. aastal"}]